Diari Oficial de la Generalitat Valenciana


Sumari del DOGV 8071, del 27-06-2017 (2017/5718)

RESOLUCIÓ de 7 de juny de 2017, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents al pressupost del SERVEF, de l'exercici 2016 al 2017, per l'import de cent onze milions quatre-cents huitanta-dos mil nou-cents trenta-set euros amb quaranta-sis cèntims (219.755.371,46 euros) i reobertura d'una línia de subvenció per import de quaranta-set mil huit-cents noranta-cinc euros amb cinquanta-cinc cèntims (47.895,55 euros).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8071

Data del DOGV
:   27-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5718


Data del document
:   07-06-2017

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 7 de juny de 2017, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents al pressupost del SERVEF, de l'exercici 2016 al 2017, per l'import de cent onze milions quatre-cents huitanta-dos mil nou-cents trenta-set euros amb quaranta-sis cèntims (472.264.445,46 euros) i reobertura d'una línia de subvenció per import de quaranta-set mil huit-cents noranta-cinc euros amb cinquanta-cinc cèntims (47.895,55 euros). [2017/5718]  
  
La Llei 11/2015, de 29 de desembre, de pressupostos de la Generalitat per a l'exercici 2016, incloïa en el programa 322.50, Servei Valencià d'Ocupació i Formació, el finançament de les operacions corrents i de capital d'aquest organisme, amb una dotació inicial de 943.522.209,00 euros, per a dur a terme, entre altres, actuacions cofinançades per fons de la Unió Europea, Fons Europeu d'Adaptació a la Globalització (FEAG) i Fons Social Europeu (FSE), en el marc del POCV 2014-2020, i del PO-YEI 2014-2020 per ser el SERVEF el competent de la seua gestió i la Generalitat responsable de la seua execució.  
  
A més el pressupost del SERVEF es finança, amb els fons que anualment distribueix l'INEM - Servei Públic d'Ocupació Estatal (SPEE), entre les comunitats autònomes amb competències assumides en l'àmbit de les polítiques actives d'ocupació finançades amb càrrec als pressupostos generals de l'Estat, i assigna a la Comunitat Valenciana una dotació de 261.970.515,00 euros, segons s'estableix en l'Ordre del Ministeri d'Ocupació i Seguretat Social ESS/1857/2016 de 5 de desembre (BOE 295) dels quals per import de175.238.327,00 euros li correspon la seua gestió al SERVEF.  
L'esmentada Ordre, en aplicació del que disposa l'article 86.2 de la Llei 47/2003,de 26 de novembre, general pressupostària, estableix que una vegada finalitzat l'exercici es remeta al Ministeri l'execució dels fons assignats, indicant les quanties totals de compromisos de crèdit, obligacions reconegudes i pagaments realitzats, resultant el saldo d'allò compromés susceptible d'executar en l'exercici següent.  
Una vegada liquidat el pressupost i revisada la seua execució s'ha comprovat que determinats expedients derivats de la gestió de programes susceptibles de ser cofinançats amb fons finalistes, i en concret pel FEAG i pel FSE, Programa Operatiu YEI 2014-2020, així com els finançats pel SPEE han quedat en fase de compromís, per la qual cosa es planteja la seua incorporació al Pressupost de 2017, agrupació romanents, amb càrrec al romanent de tresoreria de l'organisme, per a finalitzar la seua gestió i rendir posteriorment la justificació dels fons rebuts.  
  
D'altra banda, han quedat pendents de liquidar compromisos de despeses d'exercicis anteriors, degudament adquirits, per import de 47.895,66 ?, corresponent al finançament del Centre de formació municipal de Vilamarxant, per la qual cosa es proposa reobrir la línia de subvenció T7724, «Pla PIP Ajuntament de Vilamarxant», i transferir crèdit, del capítol VI, «Inversions reals», per aquest import, del projecte d'inversió ER202, «Reforma centres de referència nacional de formació ocupacional», subprograma 322.52, «Formació i qualificació professional», de fons no condicionats de la Generalitat.  
Vista la proposta del secretari autonòmic d'Ocupació i director general del SERVEF, els informes favorables de la Direcció General de Finançament i Fons Europeus de data 30 de maig de 2017 i de la Intervenció Delegada en el SERVEF de data 2 de juny de 2017 i en aplicació del que disposen els articles 39.5, 44, 45 i 49 de la Llei 1/2015, de la Generalitat, d'Hisenda Pública, del Sector Públic Instrumental i de Subvencions, en els articles 8.3, 21, 24 i 26 de la Llei 14/2016, de 30 de desembre, de Pressupostos de la Generalitat per a l'exercici 2017, en el Decret 9/2015, de 30 de juny, del president de la Generalitat, pel qual es determina les secretaries autonòmiques en què s'estructura la Presidència de la Generalitat i les conselleries, i en el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Dotar per import de 870.564.495,46 euros, l'aplicació 3363.5.74.29.9408.49956 romanent de tresoreria per a incorporació de romanent, de l'estat d'ingressos del pressupost.  
  
Segon  
Incorporar a l'estat de despeses del pressupost de 2017, agrupació de romanents, els compromisos de crèdits al tancament de 2016, per un import de 945.163.354,46 euros, segons detall que es recull en l'annex I.  
  
  
Tercer  
Reobrir la línia de subvenció nominativa T7724, «Pla PIP Ajuntament de Vilamarxant» en el capítol VII, «Transferències de capital», del subprograma 322.52, «Formació i qualificació professional», segons consta en l'annex II.  
  
Quart  
Transferir crèdit entre diferents capítols dins del mateix subprograma d'acord amb el detall següent:  
  
Aplicacions pressupostàries de despeses que disminueixen: Import:  
66.35.85.8380.19351.8 - Projecte ER202 47.895,66 -  
  
Aplicacions pressupostàries de despeses que augmenten: Import:  
01.94.90.4975.93466.9 - Línia T7724 47.895,66 -  
  
  
València, 7 de juny de 2017.- El conseller d'Economia Sostenible, Sectors Productius, Comerç i Treball: Rafael Climent González.